CELEX: 62020TN0577
Language: lv
Date: 2020-09-11 00:00:00
Title: Lieta T-577/20: Prasība, kas celta 2020. gada 11. septembrī – Ryanair/Komisija

23.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 399/39
            
         
      Prasība, kas celta 2020. gada 11. septembrī – Ryanair/Komisija
      (Lieta T-577/20)
      (2020/C 399/56)
      Tiesvedības valoda – angļu
      
         Lietas dalībnieki
      
      
         Prasītājs: Ryanair DAC (Swords, Īrija) (pārstāvji: E. Vahida, F. Laprévote, V. Blanc, S. Rating un I. Metaxas-Maranghidis, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2019. gada 14. oktobra lēmumu par valsts atbalstu SA.55394 (2019/N) – Vācija – Atbalsts Condor glābšanai (1), un
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza piecus pamatus.
      
                  1.
               
               
                  Ar pirmo pamatu tiek apgalvots, ka atbalsts neiekļaujas Eiropas Komisijas pamatnostādņu par valsts atbalstu glābšanai un pārstrukturēšanai (2) materiālajā piemērošanas jomā, jo Condor grūtības radās no patvaļīgas izmaksu sadales Thomas Cook grupas iekšienē.
               
            
                  2.
               
               
                  Ar otro pamatu tiek apgalvots, ka atbalsts glābšanai neatbilstot saderības nosacījumam, ka atbalstam ir jāveicina patiesas kopīgas intereses mērķa sasniegšana. Eiropas Komisija esot pieļāvusi acīmredzamu kļūdu vērtējumā, gan attiecībā uz Vācijas neatkarīgo tūrisma operatoru un ceļojumu aģentūru vajadzībām, un apgalvoto iestrēgušo pasažieru repatriācijai IATA ziemas sezonā, kuru raksturo sezonālā kapacitātes pārsniegšana, vajadzīgo lidaparātu kapacitātes trūkumu.
               
            
                  3.
               
               
                  Ar trešo pamatu tiek apgalvots, ka Eiropas Komisija neesot pārskatījusi to, vai Thomas Cook grupa ir izpildījusi glābšanas atbalsta nosacījumu “vienreiz – pēdējo reiz”.
               
            
                  4.
               
               
                  Ar ceturto pamatu tiek apgalvots, ka Eiropas Komisija neesot uzsākusi formālo izmeklēšanas procedūru, neraugoties uz nopietnām grūtībām, un esot pārkāpusi prasītāja procesuālās tiesības.
               
            
                  5.
               
               
                  Ar piekto prasības pamatu tiek apgalvots, ka Eiropas Komisija esot pārkāpusi savu pienākumu norādīt pamatojumu.
               
            
         (1)  OV 2020, C 294, 3. lpp.
      
      
         (2)  Komisijas Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai, OV 2014, C 249, 1. lpp.